ปลายปีนี้ สมุยคึกคักเตรียมรับนักท่องเที่ยวรัสเซัย กลับเข้ามาเที่ยวอีกครั้ง
อำเภอเกาะสมุย ยังคงมีนักท่องเที่ยวเดินทางเข้ามาท่องเที่ยวต่อเนื่อง โดยเฉพาะนักท่องเที่ยวต่างชาติจากประเทศแถบยุโรปที่หนีหนาวมาพักผ่อนยังประเทศไทย  โดยมีเกาะสมุยเป็นเป้าหมายหนึ่งของการเดินทาง ทำให้เที่ยวบินของสายการบินบางกอกแอร์เวยส์มีนักท่องเที่ยวต่างชาติโดยสารเข้ามายังเกาะสมุยทุกเที่ยวบินจากสถานการณ์การแพร่ระบาดของเชื้อไวรัสโควิด-19 ที่ผ่านมากว่าสองปีทำให้นักท่องเที่ยวไม่เดินทางเข้ามาท่องเที่ยว ส่งผลให้ผู้ประกอบการธุรกิจท่องเที่ยวได้รับผลกระทบอย่างหนัก  หลังจากรัฐบาลได้ยกเลิกมาตรการเดินทางเข้าประเทศทำให้หลายประเทศเปิดโอกาสให้ประชาชนสามารถเดินทางออกมาท่องเที่ยวได้นอกประเทศ ซึ่งประเทศที่อนุญาตให้ประชาชนเดินทางท่องเที่ยวได้มีทั้งประเทศในแถบเอเชียและยุโรป ล่าสุดประเทศรัสเซียอนุญาตให้สามารถเดินทางออกนอกประเทศได้ ซึ่งนักท่องเที่ยวชาวรัสเซียถือว่าเป็นกลุ่มนักท่องเที่ยวที่เดินทางมาเกาะสมุยจำนวนมากในช่วงที่ผ่านมา โดยจะมีเที่ยวบินจากประเทศรัสเซียบินตรง      นายรัชชพร พูลสวัสดิ์ นายกสมาคมส่งเสริมการท่องเที่ยวเกาะสมุย เปิดเผยว่า ช่วงไฮซีซันของเกาะสมุย นักท่องเที่ยวที่จะเดินทางเข้าเที่ยวเกาะสมุยในปลายปีในช่วงเดือนธันวาคม  25565 คาดว่าจะมีปริมาณนักท่องเที่ยวที่จะเดินทางเข้ามาเกือบเท่าเดิมก่อนโควิด จากการสำรวจเอเย่นต์ท่องเที่ยวต่างๆ ทั้งในประเทศและต่างประเทศมีกลุ่มนักท่องเที่ยวให้ความสนใจโดยมียอดจองห้องพักล่วงหน้าถือว่าตัวเลขค่อนข้างดีเป็นที่น่าพอใจ ถึงแม้พฤติกรรมนักท่องเที่ยวจะเปลี่ยนไป เป็นการจองห้องพักในระยะสั้นๆ ซึ่งผู้ประกอบการต้องมีการปรับเปลี่ยนพฤติกรรมการโฆษณาและประชาสัมพันธ์รวมถึงการทำตลาดกระตุ้น ให้นักท่องเที่ยวเข้าพักและ ใช้บริการให้มากขึ้นขณะนี้มีการยืนยันจากสถานเอกอัครราชทูตรัสเซียประจำประเทศไทย รวมถึงการท่องเที่ยวแห่งประเทศไทย สาขามอสโค ประเทศรัสเซีย ตั้งแต่ปลายเดือนตุลาคมนี้เป็นต้นไปสายการบินแอร์โรฟอรด ซึ่งเป็นสายการบินแห่งชาติของประเทศรัสเซีย จะกลับมาบินวันละสามเที่ยวบินเข้าสู่สนามบินที่กรุงเทพฯและที่จังหวัดภูเก็ต รวมถึงประเทศใกล้เคียงรอบประเทศรัสเซียที่จะมีเที่ยวบินเข้าประเทศไทยที่จะนำนักท่องเที่ยวเข้ามา ซึ่งจะเป็นการเพิ่มศักยภาพการเดินทางของนักท่องเที่ยวชาวรัสเซียที่เป็นตลาดที่เคยหายไปนาน ขณะนี้ได้มีการขายผ่านระบบออนไลน์เรียบร้อยแล้วซึ่งเป็นการยืนยันว่าจะมีนักท่องเที่ยวเดินทางกลับเข้ามา ทำให้นักท่องเที่ยวชาวรัสเซียที่เคยมาเที่ยว เกาะสมุยกลับเข้ามาแล้วยังเป็นการเสริมศักยภาพช่วงหน้าโลซีซันของเกาะสมุยในช่วงเดือนพฤศจิกายน ซึ่งจะทำให้กลุ่มนักท่องเที่ยว ที่หายไปกลับมาเพิ่มอีกหนึ่งประเทศ